Ինչ վերաբերում է միասնական քննությունների երկրորդ՝ լրացուցիչ փուլին, ապա դրանց մասնակցելու համար հայտագրվել էր 745 դիմորդ: Այս բացարձակ ցուցանիշը փոքր է նախորդ տարի նույն փուլում հայտագրված դիմորդների թվից, որն էր՝ 1 030: Բայց հաշվի առնելով այդ տարիներին շրջանավարտների թվի ու քննությունների հիմնական փուլում դիմորդների քանակը, ստացվում է, որ այս տարի երկրորդ փուլով բուհ ընդունվել ցանկացողներն ավելի շատ են: ԳԹԿ տնօրենի պաշտոնակատարը դա պայմանավորեց այն մտայնությամբ, որ հնարավոր է՝ շրջանավարտների փոքր քանակի պատճառով էլ շատերը կարծել են, որ բուհերում մրցակցություն չի լինի եւ միայն դրական գնահատականը կարող է բավական լինել ընդունվելու համար: